Deganti Misisipė

Deganti Misisipė (angl. Mississippi Burning) yra 1988 metais pasirodęs filmas, apie tikrovėje įvykusį trijų pilietinių teisių aktyvistų nužudymą Misisipės valstijoje 1964 metais. Nužudymų tirti atvyksta du FTB agentai (kuriuos vaidina Gene Hackman ir Willem Dafoe).

Istorija ir faktai

E.R.Killenas yra pirmasis asmuo, apkaltintas tuo, kad tiesiogiai prisidėjo prie 24 metų Michaelo Schwernerio (Maiklo Švernerio), 20 metų Andy Goodmano (Endžio Gudmano) ir 21 metų Jameso Chaney (Džeimso Èeinio) nužudymo 1964-ųjų birželio 21-ąją. Aukos - du baltieji iš Niujorko ir juodaodis iš Misisipės - dalyvavo kampanijoje, kurios metu juodaodžiai buvo raginami užsiregistruoti rinkėjais.

Iš pradžių pilietinių teisių aktyvistus sulaikė dėl suklastotų kaltinimų viršijus leistiną greitį. Po paleidimo iš policijos nuovados vėlų vakarą juos iš pasalų užpuolė Kukluksklano nariai ir policininkai. Kulkų suvarpyti ir mušimo žymėmis nusėti jų kūnai buvo surasti tik po 44 dienas trukusios intensyvios paieškos.

Šie nužudymai sukrėtė visą šalį, o 1988-aisiais apie juos buvo pastatytas filmas "Deganti Misisipė" (Mississippi Burning). 

1964 metais buvo apkaltinta 18 Kukluksklano narių, siejamų su šiuo nusikaltimu, tarp jų - E.R.Killenas. 1967-aisiais septyni jų buvo nuteisti kalėti nuo trejų iki 10 metų, tačiau, prisiekusieji, kurie visi buvo baltieji, negalėjo priimti sprendimo dėl E.R.Killeno, nes viena prisiekusioji pareiškė negalinti nuteisti pamokslininko.

Tada E.R.Killenas liko nenubaustas, bet 2004 metais jo byla buvo atnaujinta. JAV prisiekusieji pripažino buvusio Kukluksklano lyderio ir baptistų pamokslininko kaltę dėl trijų kovotojų už pilietines teises nužudymo lygiai prieš 41 metus. Aukų artimieji sveikino šį prisiekusiųjų sprendimą, tačiau sakė, jog dar ne viskas padaryta, kad Amerikos Pietūs išsivaduotų nuo savo rasistinės praeities.

Siužetas

Du FTB agentai (vaidina aktoriai Gene Hackman ir Willem Dafoe) atvyksta išsiaiškinti kur dingo trys pilietinių tiesių aktyvistai (vienas juodaodis ir du žydai), tačiau atvykę čia supranta patekę į pragarą. Visas miestelis, įskaitant ir policiją, yra Kukluksklano atstovai arba jiems pritariantys asmenys. Filmas kupinas žiaurų bei brutalių scenų, kurios visiškai atitinka Pietų Amerikoje iš tikro vykusius žiaurumus.

Apdovanojimai
 1989: Oskaras už geriausią Kinematografiją: Peter Biziou
 1989: BAFTA apdovanojimas už geriausią Kinematografiją: Peter Biziou
 1989: Tarptautiniame Berlyno kino festivalyje: Geriausias aktorius: Gene Hackman
 1989: BAFTA apdovanojimas už geriausią redagavimą: Gerry Hambling
 1989: BAFTA apdovanojimas už geriausią garsą: Bill Phillips, Danny Michael, Robert J. Litt, Elliot Tyson, Rick Kline
 1989: Didžiosios Britanijos Kinematografininkų draugija: Geriausio filmo Apdovanojimas: Peter Biziou 
 1988: National Board of Review Awards
 Geriausias Filmas
 Geriausias aktorius: Gene Hackman
 Geriausias režisierius: Alan Parker
 Geriausia antraplanė aktorė: Frances McDormand

Nominacijos
 1988: Akademijos apdovanojimai
 Geriausas vaizdas 
 Geriausias aktorius: Gene Hackman
 Geriausia antraplanė aktorė: Frances McDormand
 Geriausias režisierius: Alan Parker
 Geriausias redagavimas: Gerry Hambling
 Geriausias garsas: Robert J. Litt, Elliot Tyson, Rick Kline, Danny Michael
 1989: Tarptautinis Berlyno filmų festivalis 
 Auksinė meška (Best Motion Picture)
 1989: BAFTA Apdovanojimai
 Geriausia režisūra: Alan Parker
 Geriausia muzika filmui: Trevor Jones
 1988: Auksinio gaublio apdovanojimai
 Best Motion Picture — Drama
 Geriausias režisierius — Motion Picture: Alan Parker
 Geriausias aktorius - Motion Picture Drama: Gene Hackman
 Geriausias scenarijaus autorius: Chris Gerolmo

Kategorija:1988 filmai
Kategorija:Dramos

Nuorodos